OpenLLM-France/wikimedia huggingface dataset:
# Etheostoma coosae

Etheostoma coosae és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 7,2 cm de longitud total.

## Distribució geogràfica

Es troba a Nord-amèrica: Geòrgia, Alabama i sud-est de Tennessee.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Irgigi

Irgigi va ser un dels pretendents (i potser rei) al tron d'Accad a la mort de Xar-Kali-Xarri, cap a la meitat del segle xxiii aC.
La Llista de reis sumeris el menciona a ell i a altres tres, Ilulu, Imi, i Nanum, i diu que entre els quatre van regnar tres anys però no se sap quant de temps va governar cadascun o si Irgigi ho va fer sol o amb alguns altres al mateix temps.

## Referències

* ↑ Cassin, Elena (et al.) (comp.). Los imperios del Antiguo Oriente: del paleolítico a la mitad del segundo milenio. Madrid: Siglo XXI, 1975, p. 76. ISBN 84-32301183.
# Falles 2021

Les Falles de València de l'any 2021 van celebrar-se el setembre, per causa de l'epidèmia de coronavirus d'aquell mateix any, i que ja havia provocat la cancel·lació de l'edició del 2020.

## Context

El dimecres 11 de març del 2020, el President de la Generalitat, Ximo Puig, va anunciar la suspensió tant de les falles com de la Magdalena. Tot i que inicialment es plantejà la celebració en dates més tardanes, finalment, el 13 de maig de 2020 s'anuncià la suspensió de la festa, després que els diferents agents afectats foren consultats.
De cara al 2021, la poca incidència de la vacunació en el mes de març feia poc recomanable la celebració de l'esdeveniment. El maig del 2021, l'assemblea de presidents de falles va ratificar una proposta per a celebrar-les el setembre. D'altres municipis que plantejaren el mateix, com Alzira, les endarreririen fins al pont del Nou d'Octubre, ja que a l'estiu hi hagué major incidència en els contagis del virus. Per la seua banda, Bunyol les cancel·la definitivament.

## Referències

* ↑ «València suspèn les Falles d'enguany pel coronavirus». Vilaweb, 13-05-2020. [Consulta: 13 maig 2020].
* ↑ «Ximo Puig atribueix la suspensió de les falles al descontrol de l'epidèmia a Madrid». Vilaweb, 11-03-2020. [Consulta: 13 març 2020].
* ↑ «Jesús Peris: 'És més fàcil cancel·lar les Falles que no que els madrilenys es queden quietets'». Vilaweb, 11-03-2020. [Consulta: 13 març 2020].
* ↑ «València cancela las Fallas 2020». Levante-EMV, 13-05-2020. [Consulta: 13 maig 2020].
* ↑ «Programa oficial para las Fallas 2021 en Valencia: mascletaes y Nit del Foc en varios puntos de la ciudad» (en castellà), 26-05-2021. [Consulta: 17 agost 2021].
* ↑ NTC, À Punt. «Alzira ajorna les Falles de setembre al pont del Nou d'Octubre», 17-08-2021. [Consulta: 17 agost 2021].
* ↑ «Bunyol cancel·la definitivament les seues falles 2021 previstes per a setembre». [Consulta: 17 agost 2021].
| Precedit per: Falles 2020 | Falles 2021 | Succeït per: Falles 2022 |
# Grup de l'axinita

El grup de l'axinita és un grup de minerals borosilicats triclínics. El grup rep el nom del nom genèric axinita introduït per primera vegada el 1797 pel mineralogista francès Rene Just Haüy. El nom deriva del grec αξίνα (axina), destral, en al·lusió a l'hàbit comú dels seus cristalls.
El grup està format per qautre espècies: axinita-(Fe), axinita-(Mg), axinita-(Mn) i tinzenita.
| Espècie | Fórmula |
| Axinita-(Fe) | Ca₂Fe$^{2+}$Al₂BSi₄O$_{15}$OH |
| Axinita-(Mg) | Ca₂MgAl₂BSi₄O$_{15}$OH |
| Axinita-(Mn) | Ca₂Mn$^{2+}$Al₂BSi₄O$_{15}$OH |
| Tinzenita | Ca₂Mn2+ 4Al₄[B₂Si₈O$_{30}$](OH)₂ |
Segons la classificació de Nickel-Strunz, els minerals del grup de l'axinita pertanyen a "09.BD: Estructures de sorosilicats (dímers); grups Si₂O₇, amb anions addicionals; cations en coordinació tetraèdrica [4] o major» juntament amb els següents minerals: bertrandita, hemimorfita, junitoïta, vistepita, boralsilita i werdingita.
Als territoris de parla catalana ha estat descrita únicament l'axinita-(Fe), concretament al barranc de les Collades, al Pantà d'Escales, al municipi de Casterner de les Olles (Tremp, Pallars Jussà). També han estat descrites mostres d'axinita, sense determinar l'espècie, a les mines de Costabona, a la localitat de Prats de Molló i la Presta (Vallespir).

## Referències

* ↑ «Axinite Group» (en anglès). Mindat. [Consulta: 17 abril 2021].
* ↑ GOUJOU, J.-C ; GUITARD, G ; BERBAIN, C «Le massif de Costabonne, 2464 m (Pyrénées-Orientales) 3. Les gisements satellites autour des massifs du Canigou-Carança, Quérigut et des Albères» (en francès). Le Règne minéral. Ed. du Piat, Monistrol-sur-Loire, 32, 2000, pàg. 13-30. ISSN: 1259-4415.
# Estrella de tipus tardana

En classificació estel·lar, un estel de tipus tardà o estrella de tipus tardana és un estel de classe K o classe M. Els estels de tipus tardà poden ser de baixa massa, si són de la seqüència principal o més massius que el Sol si són estels gegants o supergegants.
El terme s'encunyà a principis del segle 20, quan es creia que els estels començaven la seva història com a estels primerencs de classe O, classe B o classe A, i posteriorment es refredarien fins a ser estels de tipus tardà.

## Referències

* ↑ «Diccionario de astronomía», 1999.(castellà)
* ↑ late-type star, David Darling, entry in The Internet Encyclopedia of Science. Accessed on line October 14, 2007.(anglès)
# Lentz

* No s'ha de confondre amb Lens o Lenz.
Lentz és el nom dels següents personatges:
* Heinrich Gerard Lentz (Colònia, 1764 – Varsòvia, 1839), pianista i compositor alemany
* Georges Lentz (Luxemburg, 1965), compositor resident a Austràlia des de 1990
* Michel Lentz (Ciutat de Luxemburg, 1820 - 1993), escriptor luxemburguès. Va escriure sobretot
# Barranc de les Fonts

«Barranc de les Fonts» té aquests significats:
* Barranc de les Fonts (Talarn)
* Barranc de les Fonts (Xerta)
* Barranc de les Fonts (Xeraco)
# Al-Arid

Al-Arid és una regió del centre del Najd, a l'Aràbia Saudita.
Antigament s'aplicava a tota la cadena muntanyosa de Tuwayk i modernament s'ha restringit més aviat cap a la seva part central. El territori està creuat pel Wadi Hanifa (antigament al-Ird) que corre uns 160 km abans de desaiguar a al-Sahba prop de la ciutat d'Al-Yamana. Les ciutats principals són Al-Uyayna (lloc de naixement de Muhammad Abd al-Wahhab, fundador de la secta wahhabita), Al-Djubayla, Al-Diriyya (primera capital saudita), Manfuha, Al-Hair, i sobretot Ryad, la capital del país.
El territori està poblat per les tribus Subayl, Suhil i Kurayniyya.

## Bibliografia

H. Philby, The heart of Arabia, Londres 1922
# Governació del Líban-Nord

La governació o muhàfadha del Nord (àrab: محافظة الشمال, muḥāfaẓat ax-Xamāl) és una de les governacions del Líban. La capital és Trípoli.

## Districtes

Com les altres governacions del Líban, està organitzada per districtes o qadàs:
* Akkar (Halba)
* Batrún (Batrun)
* Bisharri (Bisharri)
* Kura (Amiún)
* Miniyeh-Danniyeh (Miniyeh-Danniyeh)
* Trípoli (Trípoli)
* Zgharta (Zgharta-Ehden)

## Grups religiosos

* Musulmans sunnites 53,04%
* Cristians 44,68%
* Musulmans shiites 2,27%
* Drusos 0,01%

## Enllaços externs

* http://www.tripoli.gov.lb/ Informació sobre Trípoli (en àrab)
# Grigor V Karavege

Grigor V Karavege (també anomenat Grigor Manug, és a dir "el jove"), fou patriarca de l'església armènia per uns mesos entre 1193 i 1194. Era del sector nacionalista i oposat a la cooperació amb les esglésies llatines i grega. Com que el príncep Lleó I d'Armènia Menor necessitava als llatins per la seva política, el va fer destituir i fou nomenat Grigor VI Apirat, proper de les tesis de l'anterior patriarca Gregori IV Tekha.
# Graisseçac

Graisseçac (en francès Graissessac) és un municipi occità del Llenguadoc situat al departament de l'Erau, a la regió d'Occitània.

## Referències

* ↑ Topònims occitans de l'Erau
# Gràpsids

Els gràpsids (Grapsidae) formen una família de crustacis decàpodes braquiürs de la superfamília dels grapsoïdeus (Grapsoidea).
Són típicament tropicals tot i tenir una distribució més enllà dels tròpics, ampla. Està present a la Mediterrània occidental i entre les seves espècies hi ha el cranc roquer (Pachygrapsus marmoratus), un dels crancs més fàcils de poder observar a les roques del litoral.

## Taxonomia

La família Grapsidae inclou 41 espècies en 7 gèneres:
* Geograpsus Stimpson, 1858
* Goniopsis De Haan, 1833
* Grapsus Lamarck, 1801
* Leptograpsus H. Milne Edwards, 1853
* Metopograpsus H. Milne Edwards, 1853
* Pachygrapsus Randall, 1839
* Planes Bowdich, 1825

## Referències

* ↑ Història Natural dels Països Catalans. Enciclopèdia Catalana. Vol 9, "Artròpodes I", pp. 358.
* ↑ «WoRMS - World Register of Marine Species - Grapsidae MacLeay, 1838». [Consulta: 25 setembre 2021].

## Enllaços externs

* SeaFriends
# Gran Basar

El Gran Basar (en turc kapalıçarşı, 'basar cobert') a Istanbul és un dels basars més grans del món amb més de 58 carrers, 4.000 botigues i entre 250.000 i 400.000 visitants diaris. És conegut per la seva joieria, orfebreria, botigues d'espècies i de catifes. Moltes de les botigues del basar estan agrupades pel seu tipus de mercaderia, amb àrees per als abrics de pell i la joieria d'or per exemple.
Amb 30.700 m², el gran basar és una petita ciutat. Segons un sondeig que es va fer el 1880, el basar tenia 4.399 botigues, 2.195 tallers, 497 telers, 12 magatzems, 18 fonts, 12 mesquites petites, també una mesquita gran, una escola primària i una tomba. Sembla que el nombre d'establiments comercials és més o menys igual avui, però es va afegir mitja dotzena de restaurants, moltes cafeteries, dos bancs, els serveis i un centre d'informació.
El basar sembla un laberint però en realitat té gairebé un disseny ortogonal sobretot al centre. El nom dels carrers correspon als articles que s'hi venen a les botigues. S'hi pot trobar des de peces de museu fins a peces barates de tipus modern, passant pels articles típicament turístics. Gairebé tots els venedors parlen diverses llengües i no hi ha cap problema de comunicació.

## Història

En temps de l'Imperi Romà d'Orient sembla que hi va haver un petit basar anomenat Ic Bedesten. El primer conegut va ser construït el 1464 per ordre de Mehmet II. Va ser considerablement engrandit per Solimà I el Magnífic. El 1864 va ser reconstruït majoritàriament després d'un terratrèmol. Després de ser destruït moltes vegades per incendis, al final va ser renovat segons els plànols originals de l'època de Mehmet II l'any 1954.

## Referències

* ↑ Müller-Wiener, 1977, p. 345.
* ↑ Müller-Wiener, 1977, p. 349.
* ↑ A partir del 2012 no hi ha estadístiques oficials del nombre de botiges del Basar. Aquest oscil·la entre 3.000 i 4.000.
* ↑ «The Grand Bazaar». Arxivat de l'original el 3 de setembre 2018. [Consulta: 12 març 2012].
* ↑ www.estambul-online.com
* ↑ «zimbaweb.com». Arxivat de l'original el 2008-03-16. [Consulta: 27 gener 2008].

## Bibliografia

* Müller-Wiener, Wolfgang. Bildlexikon zur Topographie Istanbuls: Byzantion, Konstantinupolis, Istanbul bis zum Beginn d. 17 Jh (en alemany). Tübingen: Wasmuth, 1977. ISBN 978-3-8030-1022-3.

## Enllaços externs

* Gran Basar - Lloc web oficial
* Grandbazaaristanbul.org: Official Grand Bazaar website in English Arxivat 2021-08-12 a Wayback Machine.
* Republic of Turkey Ministry of Culture: Grand Bazaar
* Havecamerawilltravel.com: Photos of the Grand Bazaar
# Gran Belt

El Gran Belt (en danès: Storebælt) és l'estret que hi ha entre les illes daneses de Fiònia (Fyn en danès) a i Sjælland. En un sentit més ampli, l'estret s'estendria vers el sud a través de l'estret de Langelands Bælt entre les illes de Langeland i Lolland amb una amplada de només 10-12 km d'amplada.
El Gran Belt arriba a una fondària de fins a 60 m, una amplada que oscil·la entre 20 i 30 km i una llargària d'uns 70 km en sentit estricte, afegint el Langelands Bælt la longitud arriba a uns 100 km. És un dels tres estrets que comuniquen el Kattegat amb la mar Bàltica, els altres dos són l'Øresund i el Petit Belt.
La meitat est de l'estret, entre l'illot de Sprogø i la costa de Sjælland és considerada com a aigües internacionals i la meitat oest aigües territorials daneses des que va entrar en vigor la Convenció de Copenhagen del 1857, un tractat internacional que va posar fi a la prohibició dels estrets danesos al comerç internacional i l'obligació de pas a través de l'Øresund gravada amb un peatge.
Des del 1998 el pont del Gran Belt (Storebæltsbroen) travessa l'estret en dos trams, un entre l'illa de Fiònia i l'illot de Sprogø, que combina el ferrocarril i la carretera, i un altre entre Sjælland i Sprogø només per al trànsit rodat que es complementa amb un túnel ferroviari sota el mar.

## Referències

* ↑ «Gran Belt». Gran Enciclopèdia Catalana. Barcelona: Grup Enciclopèdia Catalana.
* ↑ «Maritime Law». UNESCO. [Consulta: 24 juny 2010].

## Vegeu també

* Estrets danesos
# Guàrdia Voluntària Sèrbia

La Guàrdia Voluntària Sèrbia (en serbi:Српска добровољачка гарда/Srpska dobrovoljačka garda, SDG), va ser una unitat paramilitar de voluntaris serbis creada i liderada per Željko Ražnatović (Arkan), també coneguda com els Tigres o Tigres d'Arkan. Activa durant la Guerra dels Balcans, tant Arkan com els seus membres van estar implicats en nombrosos crims de guerra i crims contra la humanitat.

## Referències

* ↑ «El TPI fa pública l'acusació contra Arkan, inculpat en crims contra la Humanitat». Europa Press/Vilaweb, 23-01-2001. [Consulta: 3 març 2010].
# Guatlla pintada andalusa

La guatlla pintada andalusa o guatlla andalusa (Turnix sylvaticus) és una espècie d'ocell de la família dels turnícids (Turnicidae) que habita praderies del Vell Món, al nord-oest d'Àfrica del Nord i sud de la península Ibèrica, Àfrica subsahariana a excepció de les àrees amb molts arbres o molt àrides, i en Àsia meridional, des del Pakistan cap a l'est, per l'Índia a excepció de l'extrem sud-est, fins al sud-est de la Xina, Hainan i Taiwan, i per Myanmar al Sud-est asiàtic, oest de Java, Bali i algunes de les illes Filipines.

## Referències

* ↑ Guatlla andalusa a CERCATERM Rev. 19/02/2012
# Hagerstown (Maryland)

Hagerstown és una població dels Estats Units a l'estat de Maryland. Segons el cens del 2008 tenia 39.728 habitants.

## Demografia

Segons el cens del 2000, Hagerstown tenia 36.687 habitants, 15.849 habitatges, i 9.081 famílies. La densitat de població era de 1.328,8 habitants/km².
Dels 15.849 habitatges en un 29,5% hi vivien nens de menys de 18 anys, en un 36,8% hi vivien parelles casades, en un 15,9% dones solteres, i en un 42,7% no eren unitats familiars. En el 35,4% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,93.
Per edats la població es repartia de la següent manera: un 25,6% tenia menys de 18 anys, un 9% entre 18 i 24, un 31% entre 25 i 44, un 20,1% de 45 a 60 i un 14,3% 65 anys o més.
L'edat mediana era de 35 anys. Per cada 100 dones de 18 o més anys hi havia 83,6 homes.
La renda mediana per habitatge era de 30.796$ i la renda mediana per família de 38.149$. Els homes tenien una renda mediana de 31.200$ mentre que les dones 22.549$. La renda per capita de la població era de 17.153$. Entorn del 15,1% de les famílies i el 18,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hagerstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Hagerstown». American Fact Finder. Oficina del Cens dels Estats Units, 12-01-2010.
# Hakita-(Hg)

La hakita-(Hg), abans coneguda simplement com a hakita, és un mineral de la classe dels sulfurs, que pertany i dona nom al subgrup de la hakita. Va ser anomenada en honor de Jaroslav Hak, mineralogista txec.

## Característiques

La hakita-(Hg) és un selenur de fórmula química Cu₆(Cu₄Hg₂)Sb₄Se₁₂Se. Cristal·litza en el sistema isomètric en forma de grans anèdrics, de fins a 0,3 mm. La seva duresa a l'escala de Mohs és 4,5.
Segons la classificació de Nickel-Strunz, la hakita-(Hg) pertany a «02.G - Nesosulfarsenits, etc. amb S addicional» juntament amb els següents minerals: argentotennantita, freibergita, giraudita, goldfieldita, tennantita, tetraedrita, selenoestefanita, estefanita, pearceïta, polibasita, selenopolibasita, cupropearceïta, cupropolibasita i galkhaïta.

## Formació i jaciments

La hakita-(Hg) es forma en filons epitermals de calcita. Va ser descoberta a Předbořice, a la Bohèmia Central (Bohèmia, República Txeca). També ha estat descrita a Alemanya, l'Argentina, el Japó, Mèxic, altres indrets de la República Txeca, i Rússia.
Sol trobar-se associada a altres minerals com: berzelianita, clausthalita, umangita, calcopirita, pirita, uraninita, hematita, goetita i or natiu.

## Referències

* 1 2 3 «Hakite» (en anglès). Mindat. [Consulta: 7 novembre 2015].
* 1 2 3 «Hakite» (en anglès). Handbook of Mineralogy. Arxivat de l'original el 8 de maig 2019. [Consulta: 29 gener 2019].
# Gymnotus henni

Gymnotus henni és una espècie de peix pertanyent a la família dels gimnòtids.

## Descripció

* Fa 31,2 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: rius Calima i Juradó (Colòmbia).

## Observacions

És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius). «Enllaç».
* ↑ uBio (anglès)
* ↑ Albert, J. S. & W. G. R. Crampton, 2003. Seven new species of the neotropical electric fish Gymnotus (Teleostei, Gymnotiformes) with a redescription of Gymnotus carapo (Linnaeus). Zootaxa Núm. 287: 1-54.
* ↑ The Taxonomicon (anglès)
* 1 2 3 4 FishBase (anglès)

## Bibliografia

* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.

## Enllaços externs

* AQUATAB
# Guia de televisió social

Una Guia de televisió social (Social TV Guide) és un servei sorgit a través de la Televisió social el qual incorpora a una de les prestacions de la televisió digital, EPG (guia electrònica de programes), el complement de la interacció social. Una guia electrònica de programes social obre moltes possibilitats a la personalització del contingut a consumir, perquè es basa tant en la programació que hi ha a la televisió tradicional com en els gustos individuals i preferències dels seus contactes.

## Precedents

Com que la Televisió social és un fet, es necessitava algun sistema que organitzàs, recomanàs i emmagatzemàs les preferències dels usuaris per oferir un servei personalitzat dels continguts audiovisuals, maximitzant la compatibilitat entre el que es veu normalment i el que és possible que et també li agradi al consumidor i que a més, amb la gran quantitat d'informació personal que contenen les xarxes socials, es podia aconseguir aquest objectiu amb molta més exactitud.
Una guia de televisió social es troba molt lligada al concepte de Segones pantalles, ja que és en aquests dispositius (majoritàriament) on la informació es mostrarà a l'usuari.

## Funcionament

* L'usuari es donarà d'alta en algun servei de guia de televisió social.
SocialGuide Arxivat 2011-12-10 a Wayback Machine., YapTV, Zeebox FacebookTvGuide Arxivat 2011-12-22 a Wayback Machine., Tioti, etc.
* Connectarà el dispositiu de visualització (smartphone, tablet) del televisor, STB.
* Obtindrà una llista dels programes que s'emeten en aquest moment, a més d'informació addicional sobre els mateixos: hora d'inici i final d'emissió, informació del contingut, comentaris, etc.
* La informació obtinguda i el maneig de la mateixa és el que diferencien a uns serveis de guia de televisió social d'altres. Informació més específica sobre els teus contactes, saber que estan veient en directe, poder comentar sobre el que es mira, establir una conversa amb els teus contactes. Són uns quants dels elements diferenciadors, que poden aplicar algunes empreses.
* Per completar la combinació de tecnologies, l'aplicació que dona aquest servei pot connectar a l'usuari a les xarxes socials i ampliar els seus criteris tant de recomanació com d'interacció entre usuaris.

## Futur

Es pot observar una clara tendència a la integració de serveis. A més d'obtenir més informació sobre el contingut, cada vegada més s'observa que les empreses ofereixen un suport per poder utilitzar el dispositiu de segona pantalla com un comandament a distància.
La incorporació de noves tecnologies, l'auge de la Televisió social, l'augment de Segones Pantalles a la llar, el creixement del nombre d'empreses que ofereixen aquest servei, i la inversió que es produeix en elles, fan de la guia de televisió social un negoci més que rendible.

## Referències

* ↑ http://www.scribbal.com/2011/07/socialguide-aims-to-make-tv-more-social-with-tv-guide-app/ Arxivat 2011-09-13 a Wayback Machine.
* ↑ http://gigaom.com/2011/10/28/zeebox-hands-on/ Arxivat 2011-11-30 a Wayback Machine.
* ↑ http://newyork.citybizlist.com/18/2011/4/11/SocialGuide-Lands-1.5M-Funding.aspx Arxivat 2011-04-14 a Wayback Machine.